МАРОКО – ОТ ИМПЕРСКИТЕ СТОЛИЦИ ДО ЗАГАДКИТЕ В САХАРА 

ДАТА:  03.04.27 – 10.04.27
8 дни / 7 нощувки в Мароко с транзитен полет през Виена.
Пристигане и излитане от Маракеш!
Маршрут: 
Маракеш – Аит Бенхадду – Уарзазат – Тинхир – Ерфуд – Ерг Чеби (Сахара) – Миделт – Ифран - Фес - Мекнес – Рабат – Казабланка – Маракеш
Кратки акценти в програмата:

· 2 незабравими нощувки в самата пустиня Сахара до величествените дюни Ерг Чееби.
· 4 нощувки в имперските столици на Мароко.
· Включено посещение на градината на Жак Мажорел в Маракеш.

· Възможност за вечерно посещение с файтони на площада Джема ел-Фна в Маракеш.
· Възможност да опознаете дивата и автентична Сахара с джипове 4х4, като и среща с фамилия номади, живеещи далеч от цивилизацията.
· Посещение на касбата Оудая в Рабат – място, надминаващо по красота синият град Шефшауен с красиви лабиринтни, автентични улички с декорирани дървени порти, украсени с различни мотиви, от където се открива гледка към Атлантическия океан и река Бу Регрег.
· Възможност за разходка с камили (керван) по дюните на Ерг Чеби.

· Приказната нощ в Сахара - магията на Сахара и нейната мистика и запознанство с представители на племето Гнауа.
Мароко....време е за приключения, време е да си подарите пиршество за всички сетива. 
Каква невероятна комбинация от усещания, звукове, цветове, улични пазари, архитектурата на цитаделите, джамиите, тежките порти на кралските дворци, изтънчено френско, горещо испанско, средиземноморско синьо, ухаен ментов чай, наливан от сребърни чайници, аромат на Рас ел Ханут, вкусна улична храна, цветни дрехи и керамика, а медините... Не, стига, нека да Ви заведем там!

Елате в нашето магазинче за преживявания, купете си на килограм от очарованието  на  Северна Африка,  ние ще прибавим чаена чаша усмивки, още толкова жажда за приключения и  лъжица знания. Вземете си доза „Мароко” за дългата зима...
ПРОГРАМА

1-ви ден:  03.04.27  София - Виена - Маракеш
   
         
                                          вечеря
Среща на летище София Терминал 2, в 06:00 ч. с водача на групата. 
Регистрация и чекиране на багажа до Маракеш за полет с авиокомпания „Austrian Airlines“ по маршрут София – Виена – Маракеш.  Излитане в 08:00 ч. кацане в 08:35 ч. Кратък престой на летище Виена за свързващия директен полет до Маракеш. Излитане в 10:15 ч. кацане в Маракеш в 12:20 ч. След преминаване на митническа проверка и формалности, където е възможно да ви попитат в кой хотел ще отседнете (Hotel Meriem), взимате багажа си от лентите за багаж и се насочете навън към изхода. Екскурзоводът ще Ви очаква извън сградата на летището, на открито, при зоната за посрещачи.
Трансфер и настаняване в Hotel Meriem 4* разположен близо до централната част на града. 
Около 15:00 часа ще се запознаете с едни от забележителностите и исторически паметници на града. Ще се възхитите на свежите андалусийски градини наречени Парк на Лайла Хасна, намиращи се до джамията Кутубия, която ще видим отвън /Koutoubia Mosque/ - най-голямата джамия в Маракеш, и една от най-внушителните в Мароко и Магреба.  След посещението на градините ще продължим към Медината, където ще се разходим по характерните тесни улички, водещи към Медресе Бен Юсеф - един от най-красивите образци на мароканската архитектура. Посещение и разглеждане на вътрешния двор, мозайките и традиционните детайли.
Разходката ще продължи към площад "Джема ел Фна" /Jemaa el-Fnaa Square/, туптящото сърце на Маракеш. Забуленият в тайнственост, най-обсъждан градски площад в света, е една от най-големите туристически атракции в Маракеш. Тук се събират дресьори на кобри и маймуни, акробати, търговци, танцьори... и целият площад оживява, а от разказвачите на приказки можете да научите невероятни приказки и истории. Ще продължим през лабиринтните улички на Медината, посещавайки автентична берберска аптека, където специализирани фармацевти и производители на натуралната козметика, типични местни подправки, различни видове кремове и билки, ще ни запознаят с приложението на арганово олио, шафран, расалханут, арника, жен шен, нежела, ментов чай... и ще можем да си купим желаните от нас продукти. Трансфер обратно към хотела. Вечеря. Нощувка.
2-ри  ден: 04.04.27  Маракеш - Аит Бен Ходоу - Уарзазат.                                    закуска и вечеря
Закуска. Ще се отправим по пътя, през който са пътували в миналото керваните с цел търговия и размяна на стока, преминавайки през Високия Атлас и зоната на Тизин Тишка, която се намира в него, образувана от криволичещи пътища, които стигат 2260 м. надморска височина. Там ще можем да усетим духа на тази величествена и специфична с пейзажите си планина, която според гръцката митология е именно титана Атлас (бащата на Хесперидите), наказан от Зевс да крепи на раменете си небосвода и вкаменен от това, че поглежда главата на Горгоната, показана му от героя Персей. По пътя спирка в ксара Аит Бен Хадду, където ще имаме свободно време за обяд (опционално) и самостоятелна разходка. Този укрепен град се намира до брега на река Мелха и възниква преди векове, за да е място за защита и почивка на пътуващите кервани през Сахара и Атласките планини. Аит Бен Хадду е един от най-типичните примери за традиционна мароканска глинена архитектура, наречена „тапиал” и е изключително популярен, като филмова площадка с типичен пейзаж за заснемане на филми с ориенталска тематика. Тук са били заснети: Лорънс Арабски (1962 г.), Исус от Назарет (1977 г.), „Мумията” (1999 г.), „Гладиатор” (2000 г.) и много др. Пристигане в града на киното Уарзазат, наричан още „Вратата на Сахара”, където ще посетим Музеят на киното. Настаняване в хотел La Perle du Sud 4* Уарзазат. Свободно време. Вечеря и нощувка.
3-ти  ден: 05.04.27  Уарзазат - Оазис Тинхир - Каньоните Тодра - Ерфуд - Ерг Чеби (Сахара)                                                                                                                                                            закуска и вечеря
Закуска. Отпътуване към Ерфуд. Едно пътешествие изпълнено с оазиси и живописни пейзажи, преминаващо през пролома Тодра и оазиса Ел Джорф /El Jorf/, където палмовите дървета са в контраст с цветовете на сградите и пясъците на пустинята. Ще минем през величествените Каньони Тодра, където ще направим кратка пешеходна разходка в основата на тези много високи, страховити и отвесни скали, наслаждавайки се на внушаващия пейзаж, създаден от майката природата. След това ще спрем за обяд (не е включен в цената) в един от традиционните ресторанти, които ни предлага зоната. Когато пристигнем в Ерфуд, града на фосилите и фурмите, ще оставим автобуса и ще се качим на джипове 4х4, за да се отправим към пустинята Сахара. Разбира се за този ден вашият екскурзовод ще ви е предупредил предварително да си приготвите малък багаж, който да вземете със себе си в колите, а големия да оставим в автобуса, който ще ни чака в Ерфуд. Когато пристигнем в Сахара с джиповете ще се настаним в хотел Campamento lujo Yasmina 4*

, намиращ се върху самият пясък на пустинята до величествените дюни Ерг Чееби. Настаняване и свободно време за снимки, басейн или разходки. Ще имате възможност да се докоснете до тайните на пустинята и да се насладите на една прекрасна вечер и вечеря с типична мароканска храна, прекарвайки нощта в традиционна берберска обстановка. Ще усетите тишината на пустинята, която ще ви накара да настръхнете... Вечеря. Нощувка.
По желание: Разходка с камили и изпащане на залеза сред тайнствената, мистична и невероятно красива пустиня Сахара. Цена: 25 € на човек (при минимум 10 човека).
След като се качим на камили, ще се се разходим по едни от най-красивите дюни на Сахара, наслаждавайки се на този вълшебен и величествен пейзаж - заявява се и се заплаща на място. 
По желание в 21.15 ч: „Приказна нощ в Сахара Едно изключително преживяване, което ще ви потопи в мистиката на пустинята.

В 21:15 ч. ще се отправим на кратко вечерно приключение, придружени от камилари, камили и светлината на нощни фенери. След кратко изкачване до близка дюна (около 10 минути), ще се настаним върху традиционни килими, разположени сред пясъците.

Под безкрайното звездно небе, в меката светлина на луната и на фона на тиха ориенталска музика, ще станете част от едно дълбоко емоционално изживяване. Ще бъде приготвен берберски чай на огън, а представители на племето Гнауа – пазители на древни традиции – ще създадат автентична атмосфера със своето присъствие и облекло.

Вашият екскурзовод ще ви въведе в света на приказките и още нещо... След разказите, които продължават 30 мин. ще имате възможност да се насладите на жива музика и традиционни танци на племето Гнауа – ритмично и завладяващо преживяване, в което можете да се включите и самите вие. 

Продължителност: около 1 ч. 15 мин. Цена: 20 € на човек (при минимум 15 участници). Заявява се и се заплаща на място.
Забележка: Програмата може да бъде променена в зависимост от метеорологичните условия. При неблагоприятно време събитието ще се проведе в специално подготвено затворено пространство в лагера без камилите.
4-ти ден: 06.04.27  Сахара.                                                                                              закуска и вечеря 

Закуска и свободно време в хотел Campamento lujo Yasmina 4*

. Вечеря. Нощувка.

По желание: Полуднешна екскурзия с джипове 4х4 (по 4 човека в джип) по дивата и автентична Сахара. Екскурзията започва в 10.00 сутринта и завършва в 14.00 ч. Екскурзията се заявява и заплаща на място. Цена 50 € на човек (при минимум 12 човека).

Влизайки навътре в пустинята, ще се срещнем с фамилия номади, установили се далеч от цивилизацията, отседнали в хайми (вид берберска палатка) заобиколени от пясъци и чакълещи камъни. Ще имаме възможност да видим и научим повече от първа ръка за техния начин на живот, препитание, както и да усетим тяхното гостоприемство пиейки по чаша чай направен от тях на огън. След като разгадаем част от тайните на Сахара, ще продължим до изоставено от френския легион селище, от където ще се изкачим до стари мини, от които се е добивало алабастър, кохл и други различни минерали. Ще имаме възможноста да се насладим на автентичната Сахара близо до алжирската граница. След този адреналин ще посетим племето Гнауи, наследници на робите докарвани в миналото с кервани от централна Африка. Ще се запознаем с тяхната музика и танци, културно наследство на ЮНЕСКО. Нека да не забравяме, че на това място се е намирал известния мистичен град Сихилмаса, където са отсядали керваните пътуващи за Томбукту и обратно. Град, за който разказва нобелиста Амин Маалуф в книгата си „Лъв африкански“

Местен представител на общността Гнауа, ще ни разкаже за своята история, традиции и начин на живот. След това ще ни въведе в магията на тяхната музика, като всеки участник ще получи традиционен инструмент. Под неговите напътствия ще се научим да следваме характерните ритми и ще се превърнем в част от едно автентично музикално преживяване. Връщане в хотела. Свободно време за басейн, разходки и фотосеии.

Опционално хотелът предлага обяд в 14.15 ч. Меню 18€ на човек.
По желание: Следобед: Приключение с 4x4 сред дюните на Сахара Цена на човек 55 € (при мин. 4 човека в джип)

Подарете си едно незабравимо сафари с джипове 4x4 (до 4 души в автомобил) и се потопете в магията на безкрайната Сахара. Ще прекосим величествените златисти дюни, а пред очите ни ще се разкриват непрестанно променящи се пустинни пейзажи.

Ще достигнем до една от дюните, където ще направим спирка, за да се насладим на необятната тишина, фините пясъци и спиращата дъха панорама. Именно тук ще станем свидетели на един от най-красивите залези в света – момент, в който златните пясъци и небето се сливат в палитра от топли цветове, създавайки усещане за спокойствие, свобода и истинска пустинна магия.

След това ще се отправим обратно към хотела, носейки със себе си незабравими емоции, впечатляващи снимки и един от най-ценните спомени от срещата със Сахара.

5-ти ден: 07.04.27 Сахара - Ерфоуд - Ел Рашидия - Ел Рич - Миделт - Зайда - Ифран - Фес                                                                                                                                                           закуска и вечеря
Закуска. Отпътуване за Миделт. 
По пътя ще се направим спирка на фабрика за обработка на фосили в Ерфуд, в която се обработват различни видове камъни, мрамор и фосили, типични за района. Тук освен пясък от пустинята има и много каменоломни и дълбоки мини. Нека да не забравяме, че тази зона е била дъно на океан преди милиони години и по тази причина все още могат да се намерят мрамори, минерали и фосили, датиращи от гореспоменатия период. Ще минем през Ал Рашидия, Миделт, разположен на кръстопътя на веригите на Атласките планини, наслаждавайки се на великолепни пейзажи. Ще се отбием до „мароканската Швейцария“ Ифран, но преди това ще преминем през кедрова гора, където ще имаме възможноста да видим на свобода берберски макаци (типична за зоната маймуна). Продължаваме за Фес. Настаняване в Hotel Sofía 4* във Фес. Вечеря. Нощувка.
6-ти ден: 08.04.27   Фес - Рабат - Казабланка                                                             закуска и вечеря
Закуска. Днешният ден е посветен на Фес, духовна и културна столица на Мароко. 
Ще потеглим първо към Кралския дворец със седемте златни порти, където ще слезем от автобуса и ще направим снимки отвън. Непосредствено до него се намира старият еврейски квартал наречен Мелах, създаден през 1438 г. Там ще разберем каква е разликата между еврейската и мюсюлманска архитектурата, след като видим красивите балкони, издялани в кедрова дърворезба. Ще посетим старата Медина с над 9 000 лабиринтни улички, която е най-голямата пешеходна зона в света - паметник на Юнеско. Ще видим как се обработва и боядисва известната мароканска кожа, посещавайки една от най-старите им фабрики. Ще се отбием до площада Нежарине - мястото, където се свързват всички улички от Медината. След това ще посетим ателиетата за сувенири, където ще видим обработката на бронз и гравирането върху него на ръка. След като приключим се отправяме към Казабланка, като по пътя ще имаме 1 час свободно време за опционален обяд, след ще се отправим към столицата Рабат. Обзорната обиколка на града включва мавзолея на Мохамед V, кулата на Хасан (отвън). След това ще посетим касбата Оудая, място, което ще Ви възхити с красивите сини лабиринтни, автентични улички с декорирани дървени порти, украсени с различни мотиви, стигайки до “La plataforma del semáforo” от където пред нас ще се открие една великолепна и внушаваща гледка на Атлантическия океан и река Бу Регрег (мястото, където са се събирали пирати), вливаща се в него, както и дългите плажове. Пристигане в Казабланка. Името на града предизвиква мисли за холивудски блясък, но всъщност е търговската столица на Кралството. Настаняване в Hotel Suisse 4* , разположен в близост до крайбрежната алея и само на няколко минути пеша от плажа. Вечеря. Нощувка.
7-ми  ден: 09.04.27   Казабланка – Маракеш                                                            закуска и вечеря
Закуска и панорамна обиколка на Казабланка. 
Ще минем през площада на Мохамед V, където ще направим кратка спирка за снимки. Ще продължим с автобуса покрай площада на Обединените Нации, пристанището на Казабланка, минавайки пред известното Рикс Кафе, реплика на филма „Казабланка“. Опционално посещение на Джамията на Хасан II. (Вход на място 14 евро).
След визитата потегляме за Маракеш. Настаняване в Hotel Meriem 4* в Маракеш. 
Кратко Свободно време, след което се отправяме към едни от най-емблематичните места на града . Градините Менара, където сред многото насаждения от маслинови дървета ще се види басейна, напоен от каналите, които идват от високия Атлас създаден от династията на Алмохадите през XII в.  Посещение на градините на “Жак Мажорел”, създадени от френския художник Жак Мажорел и по-късно реставрирани от Ив Сен Лоран. Разходка сред екзотични растения, артистични алеи и прочутото кобалтово синьо на сградите.
Вечерта от 20:00 часа по желание посещение на площада „Джема ел Фна” с файтони по залез слънце, тогава когато площадът е най-оживен (по 4 човека във файтон). Цена на човек 45 евро.

Забуленият в тайнственост, най-обсъждан градски площад в света, е една от най-големите туристически атракции в Маракеш. Ще имаме възможността да усетим истинското автентично Мароко, тъй като всяка вечер на площада се събират музиканти от различни краища на страната, танцьори, разказвачи на приказки, комедийни актьори, акробати, улични зъболекари, продавачи на продукти предпазващи или премахващи черна магия, жени рисуващи татуировки с кана… Тук всяка вечер се предлагат сладки натурални сокове, варени охлюви, традиционни ястия направени на огън или скара, различни местни сладкиши, кралски фурми, сухи плодове, ядки (бадеми, фъстътци, шам фъстък). Започваме разходката ни преминавайки по булевардите на града и най-богатия квартал на Маракеш, след което се отпрявяме към площада, посещаваме всички емблематични места на „Джема ел Фна” и влизаме в Медината. След тази обиколка, ще се качим на терасата на едно от кафенетата на площада, където всеки един от нас ще може да изпие една чаша чай или едно безалкохолно, или кафе (включени в пакета), наслаждавайки се на този огромен традиционен «спектакъл» наречен Джема ел-Фна. Свободно време на площада и връщане в хотела с автобус около 23:00 часа.
8-ми ден: 10.04.27  Маракеш - Виена - София                                                                           закуска 

Закуска. Свободно време и напускане на хотела около 10:30 часа.
Трансфер до летище Маракеш (около 30/40 минути, в зависимост от трафика) и регистрация за обратен полет до София през Виена в 13:20 ч., (чекиране на багажа до София). Пристигане на летище Виена в 19:20 ч. Кратък престо до полета за София в 21:25 ч. Кацане на летище София, Терминал 2 в 23:55 ч.
ПАКЕТНИ ЦЕНИ
	Дати
	Човек в двойна стая
	Единична стая
	Допълнително легло
	Дете до 12 г. с 2‘ма възрастни

	03.04 – 10.04.27
	1265 € 
	1485 € 
	1265 € 
	1165 € 


Цената включва:

· Самолетен билет с АК “Austrian Airlines” София - Виена - Маракеш - Виена - София с включени летищни такси и багаж – чекиран 23 кг., ръчен в салона на самолета 8 кг.;

· Трансфери с климатизиран автобус по програмата;

· 7 нощувки на база HB полупансион /закуска и вечеря/ в 4* хотели;

· Всички екскурзии в Мароко, без доплащанията за допълнителните мероприятия;

· Включено посещение на градината на Жак Мажорел в Маракеш;

· Екскурзовод-водач на български език по време на целия престой в Мароко;

· Медицинска застраховка за периода на пътуването с покритие 10000 EUR

 Цената не включва:

· Обяди по време на пътуването – заплащат се на място (около 13-15 евро);

· Допълнителни мероприятия, които се заплащат на място;

· Бакшиши за местните представители – 15 евро за целия престой, които се заплащат на място по Ваше желание;
· Такса гориво, ако има такава при значителна промяна на цената на горивото. 
· Застраховка „Отмяна на пътуване” - възстановява заплатената сума, при отказ по здравословни и други доказуеми причини към застрахователя.
Полетно разписание на АК  “Austrian Airlines”

София 08:00 ч. – Виена  08:35 ч. / Виена  10:15 ч. – Маракеш  12:20 ч.

Маракеш 13:20 ч. - Виена 19:20 ч. / Виена 21:25 ч. – София 23:55 ч.
*Полетното разписание е обявено в местно часово време на дестинациите!
Условие за записване: Без възрастови ограничения
Начин на плащане: 

Депозит 400 евро на човек при записване; 

Доплащане до 30 дни преди датата на отпътуване!

Необходими документи: 
Копие на международен паспорт с мин. валидност 6 месеца след датата на връщане от екскурзията. 
За деца до 18 г. пътуващи с един или без родител, нотариална заверка от едния или двамата родители! Пътуването е безвизово и без медицински изисквания за имунизации към момента!
Пътуващите имат право да прекратят едностранно договора по всяко време преди започването на изпълнението на туристическия пакет, след заплащане на следните суми:

До 60 дни от датата на заминаване – без неустойка
От 59 дни до 30 дни – 400 евро 
От 29 дни до деня на отпътуване – 100% от стойността на пътуването
*Изключение прави само случай на развитие на епидемиологичната, военна или друга подобна обстановка, която е причина за възпрепятстване на пътуването поради затваряне на границите на България, Австрия и Мароко. В такъв случай туроператора се задължава да възстанови внесената от потребителя сума в срок до 14 дни след датата на отпътуване.


В случай, че ПОТРЕБИТЕЛЯТ прекрати доброволно своето пътуване, през времетраенето му, всички допълнителни разходи, включително и транспортните, са за негова сметка.

ПОТРЕБИТЕЛЯТ има право да прехвърли правото си на пътуване на трето лице в срок съобразно спецификата на дестинацията, издаване на самолетни билети по международни полети не по-късно от 7 работни дни, преди датата на пътуване, като се задължава да заплати на ТУРОПЕРАТОРА само дължимите суми, свързани с евентуалното преиздаване на билетите.

Пътуване на лица с ограничена подвижност: Пътуването като цяло НЕ Е подходящо за лица с ограничена подвижност.

Вид използван транспорт: Самолет, Автобус, Джип 4х4
Застраховка „Отмяна от пътуване“: 

Туроператорът предоставя възможност за сключване на допълнителна  застраховка “Отмяна на пътуване” по чл. 80, ал. 1, т.14 от Закона за туризма, която е защита в случай на неочаквано възпрепятстване на пътуването от здравословен, служебен или семеен характер. Застраховката  покрива разходите за анулиране на пътуването, както и на разходите за заплатени, но неконсумирани услуги по време на пътуването, ако то е било прекъснато. Застраховката се сключва най-късно до 5 календарни дни, считано от датата на внасяне на депозит. Размерът на застрахователната премия ориентировъчно е около 3% от застрахованата сума. Повече информация в офиса на фирмата.

Забележки:

· Минимален брой туристи за осъществяване на програмата: 35

· Краен срок за записване по програмата: 30 дни преди заминаване

· Срок за уведомление за несъбран минимум:  30 дни, преди датата на заминаване

· Промяна на цената е възможна при: промяна на транспортни разходи (гориво), летищни, пристанищни и др. такси; промяна с повече от 3% на валутния курс в периода м/у датата на сключване на договора и отпътуването; непредвидено покачване на цените от страна на партньорите ни, както и в други обективно наложителни случаи.

· Поради променящите се цени на горивата авиокомпаниите могат да начислят т.нар. горивна такса (fuel surcharge). В такъв случай туроператорът си запазва правото да променя цената на пътуването с фактическата стойност на горивната такса и тя ще е дължима за всички резервации за полета, за които тя се начислява, без значение кога те са направени. При промяна на цените на горивата може да бъде начислена горивна такса. Тази такса следва да бъде обявена от туроператора и заплатена от потребителя не по-късно от 14 дни преди датата на заминаване.

· Авиокомпанията си запазва правото за смяна на часовете на излитане и кацане, за което туроператора ще информира своевременно потребителите. 

· Туроператорът НЕ носи отговорност при промяна на музейните такси и работното време на музеите. Възможно е да настъпят промени. Туроператорът си запазва правото на промени в последователността на изпълнение на програмата по независещи от него причини и не носи отговорност за туристи, недопуснати от съответните гранични власти.

· Преди заминаване туроператорът ще информира туристите за евентуални изисквания, процедури и препоръки касаещи влизането и престоя в Кралство Мароко.
· Туроператорът запазва правото на промяна при необходимост на хотелите упоменати в програмата с подобни от същата категория .
ПОЛЕЗНА ИНФОРМАЦИЯ ЗА МАРОКО
Валута и обменен курс:
Официалната валута е марокански дирхам (MAD). Съветваме да носите само евро, тъй като доларите не се приемат навсякъде за обмяна. Към момента курсът е приблизително 1€ = 10.20 MAD, но имай предвид, че той се променя макар и с малко. 
Важни съвети за обмяна на валута:
1. Избягвайте летището: Силно препоръчвам на туристите да не обменят пари веднага след кацане. Бюрата на летищата често използват липсата на информация у пътниците и предлагат неизгодни условия и нисък курс. 

2. Обмяна в хотела: Рецепцията на всеки хотел предлага обмяна (обикновено при фиксиран курс 1€ = 10.00 MAD). Макар разликата от 0.20 дирхама да изглежда минимална при суми от 100-200 €, това е най-удобният и сигурен вариант за първоначални разходи. 

3. Алтернативи: В деня на пристигане ще информираме групата за надеждни обмени бюра извън хотелите. В Казабланка хотелът ни е само на 5 минути от океанския бряг и крайбрежната алея, но там възможностите за обмяна са ограничени до едно бюро, за чието работно време не можем да гарантираме. Затова е добре да си вземат дирхами още от рецепцията, за да имат за вечерта в Казабланка и за пътя към Фес на следващия ден. 
Телефон, Wi-Fi и сим карти
Съветваме ви в случай, че вашия телефон поддържа esim предварително да си закупите e-sim чрез airalo -https://www.airalo.com/bg/morocco-esim - тъй като цените на мобилни услуги са много по изгодни и ще имате непрекъснат интернет и връзка с България по време на вашия престой в Мароко. Разбира се можете да проверите и пакет интернет от вашият мобилен оператор или  на място закупите местна сим карта, цена около 20 евро. 
Не забравяйте, че във всичкии хотели ще имате безплатен WI-Fi !

Пазаруване и плащания
Допълнителни екскурзии:
Важно е да се знае, че допълнителните екскурзии се заплащат към екскурзовода само в евро. Молим по възможност да се подготви предварително необходимата точна сума.

Магазини и молове:
В големите търговски вериги като Carrefour, в моловете и на бензиностанциите се приема само местната валута – марокански дирхам (MAD) или банкови карти. Плащане в евро обикновено не е възможно.

Пазари (Медината):
В традиционните пазари и при частните търговци еврото често се приема с готовност. Въпреки това е препоръчително да разполагате с дирхами, особено за по-дребни покупки и за да договорите по-добра цена. Пазаренето е част от културата и преживяването.

Обмяна на валута във Фес:
При пристигането ни във Фес, където ще останем две нощувки и хотелът ни е разположен на централна улица, лично ще насочим групата към сигурни и изгодни обменни бюра в района.
Плащане с карти.
Плащането с карта е възможно, но го препоръчваме или само на места, които са предварително проверени от екскурзовода. В непознати ресторанти или магазини могат да възникнат проблеми – имали сме случаи на двойно таксуване, след което следват административни процедури и неудобства. Това предупреждение важи основно за туристи, които в свободното си време посещават самостоятелно пазари или заведения и решат да платят с карта. Разбира се, проблеми не възникват винаги, но предупреждаваме от опит.
Обяди по време на пътуването.
В Мароко в 99% от случаите напитките не са включени в обедното меню.
Стандартно меню (предястие, основно ястие и десерт) струва между 13€ и 15€ на човек. 
Избираме заведения, които:
· имат капацитет за големи групи.
· осигуряват бързо обслужване.
· разполагат с чисти санитарни помещения. 

· имат удобен паркинг и видеонаблюдение.
Това е изключително важно за организацията, сигурността на туристите и времето, с което разполагаме.
В пустинята Сахара хотелът предлага обедно меню около 15€ на човек, включващо: тажин с пиле и лимон, тажин с телешко и сливи, тажин (кефта), шишчета, супа харира, салати, плодове и др.  Хотелът разполага с кафене и предлага разнообразни напитки (без алкохол).
Алкохол.
Мароко е мюсюлманска държава и алкохол не се предлага навсякъде.

· В Казабланка хотелът ни разполага с бар с алкохол. В близост (5 минути пеша) има и специализиран магазин. 

· В Фес хотелът няма бар с алкохол, но в близкия Carrefour (на около 10 минути пеша) се продава алкохол. 

· В Сахара не се продава алкохол, затова туристите се снабдяват предварително от Фес или Казабланка. В хотела в пустинята е позволено консумирането на лично закупен алкохол на масите. Предлага се и възможност напитките да се съхраняват охладени в хладилници в кафенето. 

· В Уарзазат хотелът разполага с бар с алкохол, а срещу него има и Carrefour за алкохол.
· В Маракеш хотелът има кафене, но без алкохол. Магазин за алкохол се намира на около 5 минути пеша. 
Консумацията на алкохол по улиците е забранена!
Ако дадено заведение предлага алкохол, той се консумира вътре в помещението, не на терасата или навън.

Вода и безалкохолни напитки.
Вода и безалкохолни напитки се намират навсякъде, включително и в хотела в пустинята.

· В държавните магазини: около 0.50€ (5 дирхама) за 1.5 л вода. 

· В частни заведения: между 1€ и 2€ (10–20 дирхама).
(Курс ориентировъчно: 1€ ≈ 10 дирхама).
Времето и облеклото.
През месеците арил - май времето е топло и приятно, но препоръчваме да носите лека връхна дреха за пустинята, където вечерите могат да бъдат по-хладни и понякога има пясъчни бури.

Ще обясняваме на място къде е подходящо по-свободно облекло и къде е необходимо повече съобразяване с местните традиции.

Облекло по градове.
· Във Фес – духовна и културна столица на Мароко – не е прието провокативно облекло. Това включва: голи гърбове, дълбоки деколтета, голи рамене, прозрачни материи, много къси поли и панталони. 

· В Маракеш, Казабланка, Рабат, Уарзазат и Сахара облеклото може да бъде по-свободно, т.е. няма проблем.

Посещение на джамии.
В джамиите облеклото трябва да бъде скромно:

· Без голи рамене и гърбове.
· Полите трябва да покриват коленете.
· За мъжете не са позволени потници и прекалено къси панталони.
За жените не е задължително покриването на косата, но много дами избират да сложат шал от уважение. При по-къси панталони или открити рамене може да се използва шал за покриване при влизането в джамии или духовни места.
Електричество: 

Не е необходимо да носите адаптер. В Мароко щепселите и контактите са, както при нас - тип C и E. Стандартното напрежение е 220 V, а стандартната честота е 50 Hz.

